Document ID: 31999R1647

Komisijos reglamentas (EB) Nr. 1647/1999
1999 m. liepos 27 d.
leidžiantis nukrypti nuo Reglamento (EB) Nr. 2571/97 dėl sviesto pardavimo sumažintomis kainomis ir dėl pagalbos suteikimo konditerijos gaminių, ledų ir kitų maisto produktų gamyboje naudojamai grietinėlei, sviestui ir koncentruotam sviestui nuostatų dėl suvartojimo ir panaudojimo kitiems produktams gaminti terminų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1587/96 [2], ypač jo 6 straipsnio 6 dalį ir 12 straipsnio 3 dalį,
(1) kadangi Komisijos reglamentas (EB) Nr. 2571/97 [3] su paskutiniais pakeitimais, padarytais Reglamentu (EB) Nr. 494/1999 [4], nustato terminus produktų, minėtų to reglamento 1 straipsnyje, suvartojimui ir panaudojimui galutiniuose produktuose; kadangi Reglamentas (EB) Nr. 1982/98 [5], iš dalies pakeičiantis Reglamentą (EB) Nr. 2571/97, kiekiams, dėl kurių sutartys buvo sudarytos pradedant 17-uoju konkursu, nustato, jog tas terminas yra penki mėnesiai; kadangi tas terminas dar nepasibaigė kiekiams, dėl kurių sutartys buvo sudarytos pagal 25-ąjį ir 26-ąjį konkursus; kadangi Reglamentas (EB) Nr. 494/1999, iš dalies pakeičiantis Reglamentą 2571/97, sutrumpino tą terminą iki keturių mėnesių kiekiams, dėl kurių sutartys buvo sudarytos pradedant 27-uoju konkursu;
(2) kadangi Komisijos sprendimai 1999/363/EB [6], 1999/368/EB [7], 1999/389/EB [8], 1999/390/EB [9] ir 1999/449/EB [10] numato priemones tam tikriems žmonių arba gyvūnų vartojimui skirtiems gyvūninės kilmės produktams apsaugoti nuo užteršimo dioksinu;
(3) kadangi pagalbos suteikimui skelbiamų konkursų lygis stabilizavosi ir dėl sunkumų, kuriuos kai kurie operatoriai patyrė aptariamojoje rinkoje dėl apsaugos priemonių, susijusių su tam tikrų žmonių vartojimui skirtų produktų užteršimu dioksinu, terminai aptariamųjų kiekių panaudojimui galutiniuose produktuose, kurie tiems operatoriams dar nepasibaigę, turėtų būti pratęsti vienu mėnesiu;
(4) kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EB) Nr. 2571/97 11 straipsnio:
- terminas kiekiams, kuriems sutartys buvo sudarytos pagal 25-ąjį ir 26-ąjį konkursą, suvartoti ir panaudoti kitiems produktams gaminti 1999 m. yra šeši mėnesiai,
- terminas kiekiams, kuriems sutartys buvo sudarytos pagal 25-34 konkursą, suvartoti ir panaudoti kitiems produktams gaminti 1999 m. yra penki mėnesiai,
2 straipsnis
Šis reglamentas taikomas operatorių, kurie kompetentingai institucijai gali įrodyti, kad jie negalėjo suvartoti arba kitų produktų gamybai panaudoti minėtų kiekių per Reglamento (EB) Nr. 2571/97 nustatytą terminą dėl apsaugos priemonių, numatytų Komisijos sprendimuose 1999/363/EB, 1999/368/EB, 1999/389/EB, 1999/390/EB ir 1999/449/EB, prašymu.
Šio straipsnio pirmoje dalyje minėtai padėčiai įvertinti kompetentingos institucijos naudojasi komerciniais dokumentais, minėtais Tarybos reglamento (EEB) Nr. 4045/89 [11] 1 straipsnio 2 dalyje.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. liepos 27 d.

Labels: 3
17
20